paragraph_text: Vrijednost djela odlikuje se u naizgled prozirnomu izgledu platna kojime je prekriven Krist, odajući dojam priljubljenosti, natopljenosti platna uz tijelo, kao i prikaz Kristova izmučena lica i tijela (zatvorene oči, rane od čavala, mišići) te pojedinosti u skulpturi (čavli, kliješta, trnova kruna, odloženi uz Kristove noge) koje su zahtijevale vještinu izrade. S obzirom na vrlo preciznu izvedbu koprene oko Kristova lica postojala je legenda da je umjetniku u prikazu prozirnosti platna pomogao alkemičar Raimondo di Sangro, no ispitivanja su pokazala kako je cijeli kip isklesan iz jednoga bloka mramora.<ref> Klarić, Željko: „Prekriveni Krist”, Veritas, br. 655, god. LX, str. 19.